id Kompażitat tal Punti Fipateżi bl San G Żeħtu Eppestlu is-Surmast Carmelo Pace: 25 Sena minn Mewtu Dr Lvdia Buttigieg Ph.D (Durelm), B.A. (Hons.) Din is-sena jimmarka l-25 anniversarju mill-mewt tas-Surmast Malti Carmelo Pace. Chevalier Maestro Carmelo Lorenzo Paolo Pace ħalla warajh repertorju estensiv, minn mużika sagra, mużika sekulari, mużika da camera sa kompożizzjoniet kbar orkestrali, bħal sinfoniji u saħansitra opri. ir-repertorju mużikali tas-Surmast Carmelo Pace jaqbeż sew il-550 xogħol. Għalkemm Pace kiteb firxa estensiva ta' ġeneri stilistiċi, il-mużika tiegħu tibqa' kważi kompletament mhux magħrufa, b'ħafna minnha li sal-lum għadha qatt ma ġiet ippubblikata jew eżegwita. Huwa twieled fis-17 t'Awwissu 1906 fil-Belt Valletta. Missieru, Antonio Pace li kellu 24 sena, kien jaħdem ta' kaxxier ġo cafeteria, u ommu Maria Carmelo nċe Ciappara kienet sentejn ikbar mir-raġel tagħha. Fi tfulitu, Pace trabba ġo appartament f'Merchant Street, Valletta, u fid-dar kien jgħix ħu ommu, Maestro Vincenzo Ciappara (1890-1979)', surmast prominenti fil-bidu tas-seklu għoxrin f'Malta u li ħadem ħafna għall-edukazzjoni mużikali ta' Pace. Wara li akkwista l-istudju bażiku tal-mużika mingħand zijuh Maestro Vincenzo Ciappara, Pace kompla l-istudji tiegħu għal disa' snin sħaħ taħt id-direzzjoni ta' għalliema barranin, fejn tħarreġ fuq il-vjolin taħt it-tmexxija ta' Antonio Genova, vjolin u vjola taħt il-Professur Carlo Fiamingo, kif ukoll fl-armonija, fil-kuntrapunt u fil-kompożizzjoni taħt Dr. Thomas Maine. Dawn l-istudji b'firxa wiesgħa kienu marbuta mat-talent intrinsiku tiegħu, li ppermetta lil Pace li jifjorixxi bħala kompożitur kapaċi li seta' 'jitratta b'mod kunfidenti f'kull fora, id-diversi stili li kienu jiġu applikati sa sak iż- żmien. Nafu relattivament ftit dwar l-edukazzjoni mużikali ta' Pace bħala żagħżugħ. L-iktar esperjenza bikrija tiegħu tal-mużika klassika kienu l-marċi mill-baned militari Brittaniċi li kienu stazzjonati b'mod permanenti f'Malta. Matul iż-żjarat frekwenti fuq il-post tax- xogħol ta' missieru f'Commerce building fil-Belt Valletta, Pace baqa' mmeraviljat bid-daqq tal-kwartetti tal-korda li kienu residenti waqt is-silent movies. Grazzi għat-tagħlim ta' zijuh, is-surmast 17, IL-BELT f Soċjetà Filarmonika San Pietru Ba Vincenzo Ciappara, Pace għamel progress. tajjeb fil-lezzjonijiet mużikali tiegħu, u b'hekk, seta' jingħaqad mal-orkestra tal-kumpanija Taljana tal- i opera. fir-Roval Opera House' il-età żgħira ta' 15- il sena. Taħt it-tmexxija tal- Professur Mavne, Pace kiseb id-diploma tat-1. tagħlim f'livell tal-Liċenzjat (LRSM) fl-19315 u wara, il-Fellowship. tal-London College of Music (FLCM) fit-teorija. tal-muzika fl- 1950:. Għal raġunijiet li mhumiex ċari, Pace qatt ma jidher li esplora l-possibbiltà li jistudja barra l-pajjiż, u l-edukazzjoni ulterjuri tiegħu kienet limitata sa korsijiet ta' korrispondenza fil-kompożizzjoni. Wara li ħalla l-Orkestra Irjali tal-Opera House, Pace beda jgħallem privat tat-teorija tal- mużika, storja tal-mużika u kompożizzjoni, billi beda juża l-kamra tal-qari tal-Bibljoteka Nazzjonali tal-belt Valletta. Ir-reputazzjoni tiegħu bħala għalliem malajr infirxet, u l-istudenti tiegħu żdiedu, tant li xi wħud sussegwentement segwew karriera bħala kompożituri u surmastrijiet, kemm lokalment kif ukoll barra mill-pajjiż. L-ewwel suċċess ta' Pace fil-kompożizzjoni kienet kollezzjoni ta' mużika folkloristika Maltija. Skont ir-riċerka arkivistika li għamilt, ix-xogħlijiet bikrija ta' Pace ġew irreġistrati fuq Odeon Dischi Maltin, li kienu mqassma minn Paul Carabott. Dawn inkludew Ngħannu lil Kwiekeb (Foxtrot)ċ, Stedina għaż-Żfin', Lucia (Tangoje, Għid lil Mama (One Stepj' u Għodwa ta' Mħabba (Sentimental Waltz)'0, Dawn kienu kkomponuti għal test minn Pace u r-reġistrazzjonijiet kienu jinkludu tliet kantanti lokali magħrufa: C. Aquilina (sopran), Antonio Theuma Castelletti (tenor), u l-baritonu Walter Cachia magħruf bħala Wativ Cachia. Dawn ir-reġistrazzjonijiet sparixxew mingħajr l-ebda traċċa. Xi kopji superstiti tad-diski fil-pussess tiegħu setgħu ġew meqruda matul it-Tieni Gwerra Dinjija minħabba li l-ewwel residenza ta' Pace fil-belt Valletta kienet ġiet ibbumbardjata. L-ewwel tentattivi bikrin fil-karriera tiegħu bħala kompożitur kienu l-ewwel tliet kwartetti miktuba fit-tonalita' tradizzjonali tas- seklu tmintax. Imbagħad fis-snin bikrija tat-tletinijiet huwa kkompona sett ta' ħdax-il kwartett li għadhom qatt ma ġew eżegwiti ħlief għal wieħed minnhom biss, fejn Pace wera l-ewwel implikazzjonijiet ta' xogħol modern. Dawn kienu jitolbu mill-mużiċist teknika avvanzata ħafna fuq l-istrumenti tal-korda. Maż-żmien Pace estenda r-repertorju tiegħu għal xogħlijiet orkestrali fuq skala akbar. Fost ix-xogħlijiet orkestrali estiżi ta' Pace insibu l-Overture Sinfonika Simoisius in C minor (1929). Birżebbuġa A;,D:1990 — bic . Paul Carabott, is-Sid tal-kumpanija 'Carabott'. xogħol ta' moviment wieħed, b'ħin ta' disa' minuti, jirrappreżenta l-ewwel tentattiv ta' Pace fil-qasam sinfoniku. Il-forma, l-istil, l-orkestrazzjoni u l-armonija jimxu fuq l-eżempju ta' xogħol tipiku tas- seklu dsatax. Din il-biċċa xogħol hija mfassla fil-forma ta' sonata, b'introduzzjoni daqsxejn kwieta fil-bidu tal-moviment. Imbagħad fl-1930 huwa kkompona l-Poema Sinfonica Atalanta. Dan kien l-ewwel tentattiv tiegħu fuq is-sistema tal-post-tonalita'. Għal dan ix-xogħol huwa kien ispirat mill-figura mitika Griega ta' Atalanta, li kienet magħrufa għall-prontezza tagħha. il-mitoloġija Griega tgħid li din 'Atalanta' offriet li tiżżewweġ lil kull min seta' jeqridha, sfida li ġiet aċċettata minn Hippomenes, li rebaħ bl-għajnuna ta' Aphrodite. Dan ix-xogħol baqa' qatt ma ġie eżegwit, sakemm indaqq għall- ewwel darba sebgħin sena wara li ġie miktub, jiġifieri nhar l-14 ta' Marzu 1999. Mhuwiex ċar x'wassal lil Pace għal din l-istilistika ġdida. Sfortunatament, ma ħarġet l-ebda informazzjoni dwar l-għarfien tiegħu ta' dawn ix-xejriet kompożizzjonali modernisti ta' dan il-perjodu, jew mil-liema kompożituri kontemporanji huwa seta' ġie affetwat. Dawn ix-xogħlijiet, flimkien mal-ewwel kwartetti li kien beda jikkomponi ħames snin wara, huma ta' sinjifikat storiku kbir għall-mużika Maltija, għax huma l-ewwel xogħlijiet bi skema modernista, U bihom Pace biddel radikalment il-kompożizzjoni tradizzjonali tal-predeċessuri tiegħu. Apparti s-Svmphonie Dramatigue (1931) li tirrifletti l-istilistika bikrija tas-seklu għoxrin, Pace kiteb ukoll is-Svmphonv No. 2(1966). Din hija mfassla fi tliet movimenti u ma timxix fuq il-mudell klassiku, kif qisu qed jissiġerixxi t-titlu, iżda fiha nsibu influss kontinwu ta' ideat mużikali li huma strutturati fuq temi improvizzatorji. Matul it-Tieni Gwerra Dinjija, il-ħajja professjonali ta' Pace waqfet, anke jekk il-fama tiegħu ta' kompożitur bravu bdiet bil-mod il-mod tinxtered. Ċertu Ronald Azzopardi Caffari li kien ħabib kbir tas-surmast Pace, kien qal li darba d-Direttur tal-Empire Music, is-Sur Eric Fogg bagħat ittra lil Pace, datata 22 ta' Frar 1939, li l-Overture Calliope (li l-manuskritt tiegħu ġie mitluf) kienet se tindaqq mill-Empire Orchestra fil-11 t'April 1939 fl-10:00 (GMT), f'xandira bir-radju trasmessa mill-BBC. It-tieni prestazzjoni ta' Calliope saret ftit xhur wara, fit-18 ta' Ġunju 1934 fir-Roval Opera House, u tmexxiet mill-Maestro Mario Cirillo (1891-1955)7. Fl- 1940, Pace irnexxielu jiesti kunċert għall-pjanu f'D Minor, xogħol ta' tletin minuta, imfassal fuq tliet movimenti, fi stil Romantiku, iżda dan seta' jiġi eżegwit biss fl-1946, wara li l-gwerra kienet intemmet'. Iżda wara li kien kiteb dan ix-xogħol għall-pjanu fl-1940, Pace ma kkompona xejn għal erba' snin sħaħ. Jidher li l-Gwerra kienet ħarbtitu ftit mhux ħażin lil Pace. Matul il-gwerra, Pace ingħata diversi responsabbiltajiet fis- sigurtà tal-pajjiż u allura żmien biex jikkomponi ma kellux. Naraw, fost oħrajn li Pace ġie maħtur bħala kontrollur ta' kenn fil-Belt Valletta, fejn kien ġie inkarigati jieħu ħsieb il-kundizzjoni ta' madwar sitt mitt refuġjat bla dar. Aktar tard, ġie assenjat fid-dmirijiet ta' skrivan taċ-Ċivili mar-Roval Air Force. Hemmhekk huwa ngħata rwoli importanti ħafna. Wieħed minn dawn l-irwoli kien li jiddeċifra l-kodiċi tal-moviment tal-ajruplan, attività sigrieta ħafna. Pace kien stazzjonat b'mod permanenti fil-Belt Valletta, fejn l-attakki mill- ajru kienu spissi. Matul wieħed mill-attakki tal-ajru, Pace kważi tilef ħajtu wara li rrifjuta li jitlaq mill-uffiċċju tiegħu u l-bini ntlaqat minn bomba. Kien biss wara dan l-inċident li eventwalment Pace iddeċieda li jevakwa. Pace u martu wkoll kienu tilfu d-dar tagħhom f'bumbardament, u Pace apparentement tilef anke l-karti personali tiegħu. Bħala riżultat ta' dawn l-attakki, ħafna manuskritti mużikali spiċċaw meqruda. Wara huwa mar joqgħod tas-Sliema, fejn kien jgħallem diversi studenti minn madwar Malta kollha għal aktar minn ħamsin sena. Fil-fażi bikrija tal-karriera tiegħu, insibu wkoll xogħlijiet li ta' xeħta patrijottika, fejn jidher ċar l-influwenza ta' nazzjonaliżmu Malti. Dawn ix-xogħlijiet huma msejsa fuq stil romantiku, bħalma huma s-settijiet tiegħu ta' varjazzjonijiet fuq il-melodiji tradizzjonali Maltin jew fuq l-Innu Nazzjonali Malti. Għandu wkoll xogħlijiet oħra b'xebħ kbir ma' xogħlijiet ispirati minn mużika folkloristika ta' kompożituri Brittaniċi, bħan-Norfolk Rhapsodv ta' Vaughan William (1906/rev.1914) u l-famuża Maltesina li Pace ikkompona fl-1936. Il-Maltesina hija fantasia' ibbażata fuq melodiji tradizzjonali Maltin. Hija silta popolari ferm mal-Baned Maltin u din is-sena tal-ħamsa u għoxrin sena anniversarju mill-mewt tiegħu m'għandix dubju li se jkun hawn bosta baned li se joħorġuha għall-programm mużikali tal-festa tagħhom tas-Sajf. Interessanti li wieħed jinnota li din probabilment kienet indaqqet għall-ewwel darba bħala banda mill-Scottish Highland Fusiliers Light Infantrv Band fi Pjazza San Ġorġ quddiem il-Palazz fil-Belt Valletta dik is-sena stess li fiha ġiet komposta, jiġifieri fl-1936. Il-ħanut tad-diski ta' Peter Carabott fil-Belt Valletta. Jekk naqbdu r-repertorju korali, naraw li l-iktar silta popolari ta' Pace, li ġiet akklamata u ċċelebrata bil-kbir matul is-snin hija L-Imnarja (1960). Din ġiet miktuba għall-vuċijiet imħallta mhux akkumpanjati (SATB). Din il-kompożizzjoni hija xogħol korali vivaċi li jagħti merħba lill-jum festiv tal-Imnarja, il-festa l-antika ta' San Pietru u San Pawl. Minbarra x-xogħlijiet korali u vokali, Pace kiteb ukoll erba' opri kompletament ibbażati fuq materja Maltija, avvenimenti storiċi li setgħu seħħew tassew jew inkella imnebbħin mil-letteratura Maltija, sabiex ikomplu t-tradizzjoni JNIEDI izzjoni 29: Festa 20 tan-nazzjonaliżmu Romantiku adottati mill- kompożituri tal-aħħar Perjodu Romantiku. L-opri ta' Pace jinkludu Caterina Desguanez (1965); l Martiri (1967); Angelica (1973) u Ipogeana (1976). Dawn ġew ippreżentati kollha fit-Teatru Maneel, taħt id-direzzjoni distinta ta' Maestro Joseph Sammut. Din kienet xi ħaġa ġdida għad-dinja tal-opra f'pajjiżna għax ħafna mill-kompożituri Maltin tal-Opra li ġew qabel Pace, bħal Ġiuseppe Giorgio Pisani (1870-1929); Vincenzo Napoleone Mifsud (1807-1870) u Alessandro Curmi (1801-1857), dawn ipproduċew opri, biex jittellgħu speċifikament f'diversi teatri ta' pajjiżi differenti bħat-Teatru Zizinia f'Lixandra fl-Eġittu; it-Teatru Apollo ta' Ruma; il-Teatro Nuovo ta' Napli u La Scala ta' Milan. Pace kien rikonoxxut bħala persuna ta' importanza kbira fil- ħajja mużikali Maltija, u l-kontribuzzjoni kulturali distinta tiegħu bħala kompożitur, għalliem, u organizzatur ġiet rikonoxxuta minn sensiela ta' premijiet. Minbarra l-fundatur tal-kunċerti tal-MCI, fl- 1964, Pace ingħata il-knighthood mill-Ordni ta' San Ġwann, u fl- 1966 ġie ppreżentat b'midalja tad-deheb mis-Soċjetà Maltija għall- Arti, Manifattura u Kummerċ. Fl-istess sena Pace ġie elett membru onorarju tas-Soċjetà bħala sinjal ta' gratitudni għax-xogħol tiegħu għall-Chorus Melitensis, kor ewlieni Malti li kien immexxi mill- kollega ħabib tiegħu Maestro Joseph Sammut. Aktar tard huwa ġie wkoll ippremjat bil-Malta Gold Medal of Merit mill-Konfederazzjoni tal-Kunsilli Ċiviċi fl-1971. l'Maltesina' li hija silta popolari mal-baned Maltin. Matul dan il-perjodu, Pace irċieva wkoll numru konsiderevoli ta' premijiet għal xogħlijiet li kien daħal bihom f'konkorsi għall- kompożizzjoni, kemm nazzjonali kif ukoll internazzjonali. Għal erba' snin konsekuttivi bejn l-1955 u l-1958, Pace ingħata l-ewwel premju f'kompetizzjoni għall-kompożizzjoni organizzata min-network internazzjonali tax-xandir tar-Rediffusion, li kien ġie stabbilit fil- Gran Brittanja fl-1933 u li sussegwentement estenda l-attivitajiet tiegħu madwar id-dinja. Id-diviżjoni Maltija twaqqfet fl-1935. Huwa kiseb ukoll żewġ premijiet f'kompetizzjonijiet ta' musica da camera li saru taħt l-awspiċju tas-'Soċjetà tad-Drittijiet Esegwiti' ta' Londra; l-ewwel fl-1962 għall-Quartetto Lirico miktuba għall-kwartett tal- pjanu u t-tieni fl-1972 għall-kwartett tal-Pjanu tiegħu miktub fl-1969. Huwa rebaħ ukoll l-ewwel u t-tieni premju f'kompetizzjoni ta' musica da camera organizzata mit-Teatru Manoel fl-1975. Kien hemm ukoll interess internazzjonali fil-mużika ta' Pace, bħal meta kien hemm il-premiere tal-Poema Sinfonika Jubilamus mill-Orkestra Sinfonika tal-Belt ta' Kjoto taħt it-tmexxija ta' Maestro Joseph Sammut fid-29 ta' Mejju 1970, fl-okkażjoni tal- Jum Nazzjonali ta' Malta fl-Osaka Expo'70 fil-Ġappun. Il-Poema Sinfonika Jubilamus kienet maħsub biex tikkommemora l-erba' 1 mode ia POĠDI Bolla kommemorattiva. li ħarġet fis-sena 1993, is-sena li fiha kien miet. It-Tenur Walter Cachia magħruf bħala l-Wativ. mitt anniversarju mill-pedament tal-belt kapitali Maltija Valletta. Miktuba f'moviment wieħed, ix-xogħol huwa mfassal fuq erba taqsimiet, kull wieħed minnhom juri episodju fl-istorja Maltija jew aspett tal-karattru nazzjonali Malti, Għalkemm Pace ħalla wirt ta' kompożizzjonijiet mużikali, iċ-ċirkostanzi tal-ħajja mużikali Maltija fixklu konsiderevolment l-iżvilupp kreattiv tiegħu. Il-karriera tiegħu hija eżempju tad-diffikultajiet li jaffaċċjaw il-kompożituri moderni li jaħdmu barra miċ-ċentri kulturali Ewropej ewlenin. It-tradizzjonijiet mużikali indiġeni ta' Malta kienu nieqsa, li jfisser li l-udjenzi ma japprezzawx biżżejjed il-mużika strumentali u moderna. il-gosti mhux mibdula tal-udjenzi ipprevenew lill-kompożituri lokali milli jesperimentaw u jiżviluppaw stili moderni u innovattivi. Jista' jagħti l-każ ukoll li fi żmien Pace, Malta kienet nieqsa minn mużiċisti professjonisti li setgħu jsibuha diffiċli jwettqu xogħlijiet moderni u kumplessi, u din kienet possibilment waħda mir-raġunijiet il-għala Pace u kompożituri moderni oħra ma setgħu qatt iduqu u jtogħmu minn dak li kienu kapaċi jwettqu fil-ħajja tagħhom. Pace għandu jkun wieħed minn dawk il-ftit kompożituri li sema' biss ftit mix- xogħlijiet tiegħu. Huwa estremament diffiċli għal kull kompożitur li jiżviluppa l-kapaċitajiet artistiċi tiegħu jekk ma jkollux iċ-ċans li jisma' l-mużika tiegħu stess mwettqa bi prestazzjoni tajba. Huwa spiċċa jaħdem f'iżolament. Sal-lum ix-xogholijiet mużikali tiegħu għadhom moħbija fid-dlam.Wara li ddedika l-ħajja kollha tiegħu għall-mużika u t-tagħlim, Pace f'daqqa waħda marad bil-pnewmonja, u miet fl-20 ta 'Mejju 1993. Huwa ħalla bosta xogħlijiet mhux imwettqa li issa jiddependu biss mill-attenzjoni li nistgħu nagħtu aħna. Pace ingħaqdet ma' l-orkestra tar-Roval Opera House bejn l-1921 u l-1938. Hemm żbal żgħir li skont l-intervista personali ta' Mousu ma' Pace, id-Diploma tal-Fellowship inkisbet fl- 1949, madankollu, fil-katalogu ta' Pace, hu indikat li ċ-ċertifikat ingħata fit-28 ta' Lulju 1950. AA212902- Numru tal-kodiċi tad-diska. Ghodua ta imhabba (Ortografija - miktuba bil-Malti qadim). Skont Ronal Azzopardi Caffari, is-sors itlieħed minn katalgu li ma setax jiġi ntraċċat. Il-katalgu jista' jkun jew ġie. ppubblikat minn Odeon jew mill-ħanut tal-mużika Carabott fil-Belt Valletta, Malta, minn fejn ġew mibjugħa. d-diski. L-appendiċi juri paġna meħuda mill-katalgu. l-vjolin u l-armonija taħt missier Angelo Cirilo u Mro. Cirilo waqqaf is-Soċjetà Dilettanti tal-Muzika minn fost l-istudenti tiegħu, u kien direttur tal-Malta Lvric Companv. Huwa mexxa wkoll il-kumpanija operta Citta di Roma f'Malta u barra. Cirilo kompla diversi xogħlijiet, bħal poeżiji sinfoniċi, intermezzos, żewġ operett ta 'liet atti, U żewġ opri. Il-kunċert sar mill-pjanista Mattija Bice Mizzi Vassallo ma' Francesco Bellizzi bhal is-surmast, waqt kuncert mogħti fl-Istitut Brittaniku fil-Belt Valletta fit-18 ta' Ottubru 1946. Soċjetà Filarmonika San Pietru Banda Birżebbuġa A.D. 1990 Minn Qalb l-Iljuni — Edizzjoni 29 — Festa 2018